บาทเปิด 33.70 บาทต่อดอลลาร์ แนวโน้มแข็งค่า
เงินบาทเปิดตลาด 33.70 บาทต่อดอลลาร์ แนวโน้มแข็งค่าตามภูมิภาครับดอลลาร์อ่อนค่าหลังเฟดส่งสัญญาณยุติ QE
1 ธ.ค. 2564

เมื่อวันที่ 1 ธ.ค. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.70 บาท/ดอลลาร์ แข็งค่าจากเย็นวานนี้(30 พ.ย.)ที่ระดับ 33.73 บาท/ดอลลาร์ ก่อนจะปรับตัวแข็งค่าลงมาอยู่ที่ 33.65 บาท/ดอลลาร์ เนื่องจากดอลลาร์อ่อนค่าหลังประธานธนาคาร กลางสหรัฐ (เฟด) ออกมายืนยันที่จะเร่งจบมาตรการ QEขณะที่ตลาดยังมีความกังวลเกี่ยวกับโควิด-19 สายพันธุ์ใหม่ และการที่ตัวเลขส่งออกของเกาหลีใต้ซึ่งเป็นตัวชี้นำทิศทางของตลาดใหม่ออกมาดีเกินคาดหนุนให้เงินในภูมิภาคแข็งค่า"บาทมีแนวโน้มแข็งค่าตามภูมิภาค และมีความผันผวนสูง เนื่องจากยังไม่มีปัจจัยที่ชัดเจน" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.55 - 33.75 บาท/ดอลลาร์